ZAPISNIK
s 22. sjednice Vijeća Mjesnog odbora „Pavao Šubić”
održane u utorak, 27. prosinca 2022., s početkom u 18 sati u prostoriji Mjesnog odbora „Pavao Šubić” Šubićeva 40/II

NAZOČNI ČLANOVI VIJEĆA:
Nikolina Hrust, Neven Penzar i Roman Roland
Predsjedavajuća: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

	Predsjednica konstatira da je na 22. sjednici Vijeća Mjesnog odbora „Pavao Šubić” nazočna većina članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora „Pavao Šubić”.
Članovi Vijeća jednoglasno su prihvatili zapisnik sa 21. sjednice Vijeća mjesnog odbora i prijedlog Dnevnog reda 22. sjednice Vijeća Mjesnog odbora. Predsjednica je zatražila dopunu Dnevnog reda točkom Smjena Predsjednice Mjesnog odbora „Pavao Šubić“.
Dnevni red je jednoglasno prihvaćen.
DNEVNI RED

1. Rekapitulacija aktivnosti u 2022. godini
2. Najava početka izgradnje bloka Badel za 2024. godinu
3. [bookmark: _Hlk124282272]Prijedlozi aktivnosti u 2023. godini
4. Obavijesti i rasprava

5. Dopuna Dnevnog reda: Smjena Predsjednice Mjesnog odbora „Pavao Šubić“

Ad 1. Rekapitulacija aktivnosti u 2022. godini
	Predsjednica Vijeća je prisutne podsjetila na donesene zaključke, traženja i prijedloge za poboljšanje kvalitete života na području Zagreba i mjesnog odbora „Pavao Šubić“. Izbor iz spomenutih zaključaka, traženja i prijedloga: donošenje plana malih komunalnih akcija, prijedlozi na javna savjetovanja, prijedlog o novoj regulaciji prometa na križanju Zvonimirove i Tuškanove ulice, prijedlozi za uključenje mjesnog odbora na popis lokacija za adventska događanja, traženje postavljanja izvora besplatne pitke vode u Park Bartula Kašića, prijedlozi zgrada prijavljenih za pilot projekt uklanjanja grafita s pročelja, traženje postavljanja javne rasvjete u Derenčinovoj ulici između Martićeve i Šubićeve, preusmjeravanje sredstava asfalterskog programa za potrebe Gradske četvrti Donji grad, mišljenje o Nacrtu prijedloga Odluke o izradi izmmena i dopuna Detalnog palana uređenja – Ilica – Preobraženska – Preradovićev trg – Varšavska – Gundulićeva, traženje da se područje mjesnog odbora „Pavao Šubić“ uvrsti uvrsti u popisx mjesnih odbora predviđenih za postavljanje podzemnih spremnika, traženje postavljanja više kontejnera za plastiku i papir, te kontejnera za biootpad na pet lokacija na području Mjesnog odbora, rješavanje problema manjka parkirnih mjesta i slabo korištenog stajališta za taxi vozila u Tuškanovoj ulici,sadnja drvoreda u Martićevoj ulici kod Ininog parkirališta, obnova klupa i kulira u Parku Bartola Kašića.

Ad 2..	Najava početka izgradnje bloka Badel za 2024. godinu
Predsjednica je izvijestila članove da je u medijima najavljen početak izgradnje bloka Badel za 2024. godinu, te članovi Vijeća, analizirajući prethodne prijedloge i planove za buduću izgradnju i preoblikovanje bloka oko bivših tvornica Badel / Arko i Gorica, predlažu nadležnim tijelima da u revidirane planove za javne i društvene sadržaje u sklopu revitalizacije bloka Badel uvrste kulturni centar (koji trenutno ne postoji ni u kojem obliku na području Mjesnog odbora), a unutar kojeg bi bio izložbeni prostor za povremene izložbe, učionice / radionice za kreativne i obrazovne aktivnosti i manja kino dvorana s programom odabranih umjetničkih filmova koji se ne prikazuju u velikim kino dvoranama. Time bi središnji dio Mjesnog odbora „Pavao Šubić“ dobio „artističku notu“ i postao umjetnički i kreativni centar koji bi privlačio lokalne stanovnike ali i građane iz drugih djelova grada.
Vijećnici predlažu da se u sadržaje Bloka uključi i dom za umirovljenike i starije osobe s obzirom da takva ustanova ne postoji na području Mjesnog odbora, a najbliže su na Trgu Drage Iblera i na Ravnicama.
Uz navedeno, a prema reakcijama sugrađana, Vijećnici su suglasni s traženjima građana da se pri izgradnji bloka Badel posebna pažnja posveti negativnom utjecaju građevinskih radova na okolne zgrade koje su sagrađene 1920-ih i 1930-ih, te su oštećene u potresima 2020. godine. Za dio njih potrebna je konstruktivna obnova kako se zbog vibracija izazvanih građevinskim radovima ne bi poremetila njihova statika, te obnova i izrada bolje komunalne infrastrukture prilagođene većim zahtjevima za vodom, potrebom za kanalizacijskim cijevima većeg promjera kao i većih cijevi za odvod oborinskih voda kako bi se spriječilo poplavljivanje podrumskih prostora. Mogućim nepovoljnim utjecajem građevinskih radova posebice je ugrožena zgrada na uglu Vlaške i Derenčinove ulice (Vlaška 102, Vlaška 102a i Derenčinova 1) u kojoj stanari osjećaju vibracije od cestovnog prometa, a njihova komunalna infrastruktura iz kasnih 20ih godina 20. stoljeća (sagrađena je u isto vrijeme kao i tvornica Arko za radnike koji su radili u tvornici) ne bi podnijela nova opterećenja nastala izgradnjom velikog suvremenog bloka na susjednoj čestici.
[bookmark: _Hlk124283285]ZAKLJUČAK
Članovi Vijeća Mjesnog odbora „Pavao Šubić“ predlažu nadležnim tijelima za revitalizaciju područja omeđenog Vlaškom, Šubićevom, Martićevom i Derenčinovom ulicom (tzv. Blok Badel) da u planove sadržaja unutar navedenog područja uključe i izgradnju kulturnog centra s malom kino dvoranom, izložbenim prostorom za povremene izložbe, učionicama / radionicama za kreativne i obrazovne aktivnosti, te dom za umirovljenike i starije.
Od nadležnih gradskih tijela Vijeće Mjesnog odbora traži poduzimanje svih potrebnih mjera za sprječavanje negativnih utjecaja građevinskih radova na okolne zgrade, izgradnju nove komunalne infrastrukture za zgrade u neposrednoj blizini Bloka Badel na koju bi se trebale spojiti instalacije novogradnje i osiguranje konstuktivne obnove i ojačanja zgrada u neposrednoj blizini budućeg gradilišta kojima bi statika mogle biti poremećena zbog vibracija pri gradnji i dubokog iskopa.

Ad 3. Prijedlozi aktivnosti u 2023. godini
Vijećnici Mjesnog odbora mišljenja su da bi se u 2023. trebala oživjeti ponuda javnih sadržaja na području mjesnog odbora „Pavao Šubić“ organiziranjem kulturnih događanja poput koncerata, rekreativnih sportskih aktivnosti ili prezentacije kulturnih sadržaja (književni susreti i čitanja, aktivnosti za djecu, upoznavanje s prošlosti mjesnog odbora kroz stručna vodstva) te povezivanje s lokalnom zajednicom kroz predstavljanje ekoloških proizvoda i proizvodnje OPG koji bi bili poveznica ponude tržnice i obližnje trgovine proizvodima OPG s područja Like i Gorskog kotara. Aktivnosti bi se mogle odvijati u Parku Bartula Kašića (kulturna događanja, koncerti, promotivna događanja), na platou tržnice Kvatrić (sportske aktivnosti) i u Parku kneza Zdeslava.
ZAKLJUČAK
	Vijećnici Mjesnog odbora „Pavao Šubić“ planiraju tokom 2023. godine na području svog mjesnog odbora, a prije svega u Parku Bartola Kašića, na platou tržnice Kvatrić i u Parku kneza Zdeslava organizirati kulturna i promotivna, te sportska događanja i cilju razvijanja ponude javno dostupnih sadržaja za stanovnike na području Mjesnog odbora.

Ad 4. Obavijesti i rasprava
	Predsjednica je izvijestila vijećnike o dobivenom mailu sugrađanina H. s molbom za podrškom i pomoć u obraćanju gradskim tijelima vezano uz najavu gradnje Bloka Badel i predsjednice udruge koja koristi prostor Mjesnog odbora s upitom za održavanje izložbe likovnih radova.

Ad. 5. Smjena Predsjednice Mjesnog odbora „Pavao Šubić“
Predsjednica Mjesnog odbora „Pavao Šubić“ Nikolina Hrust, koja tu dužnost obnaša od lipnja 2020. godine zatražila je od vijećnika Mjesnog odbora odrješenje s te dužnosti zbog privatnih razloga, te postavljanje drugog vijećnika na mjesto Predsjednika Mjesnog odbora. Prisutni vijećnici su prihvatili navedeni zahtjev, te je za Predsjednika Mjesnog odbora izabran dosadašnji podpredsjednik Neven Penzar. Nikolina Hrust prihvatila je prijedlog da preuzme dužnost podpredsjednice te na taj način pruži pomoć i podršku u radu novom Predsjedniku. Neven Penzar preuzet će dužnost Predsjednika Mjesnog odbora tokom siječnja 2023. godine.
ZAKLJUČAK
Nikolina Hrust zatražila je odrješenje s dužnosti Predsjednice Mjesnog odbora „Pavao Šubić“, te je na tu dužnost izabran dosadašnji Podpredsjednik Mjesnog odbora Neven Penzar. Većina vijećnika podržala je navedeni prijedlog, te će Neven Penzar od siječnja 2023. obnašati funkciju Predsjednika Mjesnog odbora „Pavao Šubić“, a Nikolina Hrust bit će Podpredsjednica Mjesnog odbora „Pavao Šubić“.

S obzirom da više nije bilo pitanja, sjednica je zaključena u 
Sjednica je završena u 20 sati.


KLASA: 024-08/22-003/2125
URBROJ: 251-13-11-1/007-22-2
Zagreb, 26. listopad 2022.


Predsjednica Vijeća Mjesnog odbora
„Pavao Šubić“
[bookmark: _GoBack]Nikolina Hrust, v.r.
